
ХАБАРЛАНДЫРУ

Шымкент қаласының білім басқармасы 2026–2027 оқу жылына жергілікті атқарушы орган тарапынан бөлінген қосымша білім беру гранттары бойынша кадрлар даярлайтын жоғары оқу орындарының тізімін жариялайды.

	№
	ЖОО атауы
	Білім саласы
	Дайындық бағыты
	Білім беру бағдарламаларының тобы
	Бөлінген орын саны

	1. 
	«Өзбекәлі Жәнібеков атындағы Оңтүстік Қазақстан педагогикалық университеті» КЕАҚ

	6B01 Педагогикалық ғылымдар
	6B014 Жалпы  дамудың пәндік мамандандырылған мұғалімдерін даярлау
	B005 Дене шынықтыру мұғалімдерін даярлау
	1

	2. 
	
	
	
	B004 Бастапқы әскери дайындық мұғалімдерін даярлау
	3

	3. 
	
	
	
	B007 Көркем еңбек және сызу мұғалімдерін даярлау
	2

	4. 
	
	
	
	B006 Музыка мұғалімдерін даярлау;
	2

	5. 
	
	
	6B017 Тілдер және әдебиет бойынша мұғалімдерді даярлау 
	B016 Қазақ тілі мен әдебиеті мұғалімдерін даярлау
	1

	6. 
	
	
	
	B018 Шет тілі мұғалімдерін даярлау
	1

	7. 
	
	
	6B019 Арнайы педагогика
	В020 Арнайы педагогика
	22

	8. 
	
	Барлығы
	32

	9. 
	«МИРАС» университеті» мекемесі
	6B01 Педагогикалық ғылымдар
	6B019 Арнайы педагогика
	В020 Арнайы педагогика
	1

	10. 
	
	Барлығы
	1

	11. 
	«Жұмабек Ахметұлы Тәшенев атындағы университет» АҚ
	6В06 Ақпараттық-коммуникациялық технологиялар
	6В061 Ақпараттық-коммуникациялық технологиялар
	B057 Ақпараттық технологиялар
	6

	
	
	Барлығы
	
	
	6






[bookmark: _GoBack]Тізімде көрсетілген B020 Арнайы педагогика,  B057 Ақпараттық технологиялар білім беру бағдарламаларының бакалавриат бағытындағы білім беру гранттарын тағайындау конкурсына қатысу және әкімдік грантын иелену үшін Шымкент қаласының тұрғындары болып табылатын талапкерлер 2026 жылғы 25 тамыз күні таңдаған жоғары оқу орнына төменде көрсетілген құжаттарды тапсырады: 
1) ЖЖОКБҰ басшысының атына еркін нысандағы өтініш;
2) жалпы орта, техникалық және кәсіптік, орта білімнен кейінгі немесе жоғары білімі туралы құжат (төлнұсқа);
3) жеке басын куәландыратын құжат немесе цифрлық құжаттар сервисінен электрондық құжат (жеке басын сәйкестендіру үшін қажет);
4) 3 х 4 сантиметр көлеміндегі 6 фотосурет;
 5) 075/е нысаны бойынша медициналық анықтама;
6) ҰБТ сертификатын;
7) ведомостан үзіндіні (арнаулы және (немесе) шығармашылық дайындықты талап ететін, оның ішінде "Педагогикалық ғылымдар" және "Денсаулық сақтау" білім беру салалары бойынша жоғары білімнің білім беру бағдарламаларына түсушілер үшін);
Қазақстан Республикасының азаматтары болып табылатын 
І және ІІ топтағы мүгедектігі бар адамдар, бала кезінен мүгедектігі бар адамдар, мүгедектігі бар балалар, жеңілдіктер мен кепілдіктер бойынша Ұлы Отан соғысының қатысушылары мен мүгедектеріне теңестірілген тұлғалар, Қазақстан Республикасының азаматтары болып табылмайтын ұлты қазақ тұлғалар, жетім балалар мен ата-анасының қамқорлығынсыз қалған балалар, сондай-ақ кәмелетке толғанға дейін ата-анасынан айырылған немесе ата-анасының қамқорлығынсыз қалған жастар қатарындағы Қазақстан Республикасының азаматтары басым құқық пен квота беруді растайтын құжаттарды қосымша ұсынады.
Техникалық және кәсіптік, орта білімнен кейінгі білімі туралы құжаттары бар, біліктілігін растаған және мамандығы бойынша кемінде бір жыл жұмыс өтілі бар адамдар Қазақстан Республикасы Еңбек кодексінің 35-бабында көзделген құжаттардың бірін қосымша тапсырады.

Сондай-ақ, 6B01 Педагогикалық ғылымдар саласының бакалавриат бағыты бойынша (6B019 Арнайы педагогика білім беру бағдарламасын қоспағанда) білім беру гранттарын тағайындау конкурсына қатысу және әкімдік грантын иелену үшін Маңғыстау облысының тұрғындары болып табылатын талапкерлер 2026 жылғы 25 тамыз күні таңдаған жоғары оқу орнына жоғарыда көрсетілген құжаттарды тапсырады.



Құжаттарды қабылдау мерзімі аяқталғаннан кейін талапкерлердің өтінімдері арнайы комиссияның қарауына ұсынылып, белгіленген тәртіппен конкурс өткізіледі.
Конкурс қорытындысы негізінде әрбір мамандық бойынша грант иегерлерінің тізімі Шымкент қаласының білім басқармасының ресми интернет-ресурсында және Instagram парақшасында (bilim_shymkent) жарияланады.
Грант иегерлеріне жергілікті атқарушы орган тарапынан білім беру грантын тағайындау туралы куәлік ағымдағы жылғы 31 тамыздан кешіктірілмей беріледі. Аталған куәлік негізінде ЖЖОКБҰ ректоры тиісті бұйрық шығарып, грант иегерін жоғары оқу орнына оқуға қабылдайды.

Қосымша ақпарат:
Бакалавриат бағытындағы білім беру бағдарламалары бойынша талапкерлер арасында конкурс ҰБТ сертификатының балдары бойынша өткізіледі.
Сондай-ақ жоғары бiлiмі бар кадрларды даярлауға мемлекеттiк білім беру тапсырысы бойынша бiлiм алушылардың құрамына қабылдаған кезде балдар тең болған жағдайда басым құқық мынадай кезектілік бойынша беріледі:
[bookmark: z32]1) "Алтын белгi" белгiсімен марапатталған адамдар;
[bookmark: z33]2) патриоттық танытқаны және белсенді азаматтық ұстанымы үшін ерекшелік белгісімен наградталған адамдар;
[bookmark: z34]3) техникалық және кәсіптік, орта білімнен кейінгі білімнің білім беру бағдарламаларын іске асыратын білім беру ұйымдарының білім туралы құжаттары бар, біліктілігін растаған және мамандығы бойынша кемінде бір жыл жұмыс өтілі бар адамдар;
[bookmark: z35]4) Еңбек нарығының қажеттіліктерін ескере отырып, техникалық және кәсіптік, орта білімнен кейінгі білімі бар кадрларды даярлауға, сондай-ақ мектепке дейінгі тәрбиелеу мен оқытуға, орта білім беруге және балаларға қосымша білім беруге мемлекеттік білім беру тапсырысын орналастыру қағидаларының 6-тармағының оныншы бөлігінде көрсетілген адамдарды қоспағанда, тiзбесiн бiлiм беру саласындағы уәкiлеттi орган айқындайтын жалпы бiлiм беру пәндері бойынша халықаралық олимпиадалар мен ғылыми жобалар конкурстарының (ғылыми жарыстардың) (бiрiншi, екiншi және үшiншi дәрежелi дипломдармен марапатталған), орындаушылардың халықаралық және республикалық конкурстарының және спорттық жарыстардың (бiрiншi, екiншi және үшiншi дәрежелi дипломдармен марапатталған) соңғы үш жылдағы жеңiмпаздары, сондай-ақ өздерi таңдаған мамандықтың олимпиада, конкурс немесе спорттық жарыс пәнiне сәйкес келуі шартымен жалпы бiлiм пәндері бойынша ағымдағы оқу жылында президенттік, республикалық олимпиадалар мен ғылыми жобалар конкурстарының (бiрiншi, екiншi және үшiншi дәрежелi дипломдармен марапатталған) жеңiмпаздары;
[bookmark: z36]5) жетім балалар мен ата-анасының қамқорлығынсыз қалған балалар, сондай-ақ кәмелеттік жасқа толғанға дейін ата-анасынан айырылған немесе ата-анасының қамқорлығынсыз қалған жастар қатарындағы Қазақстан Республикасының азаматтары, бірінші және екінші топтардағы мүгедектігі бар адамдар, басқа мемлекеттердің аумағындағы ұрыс қимылдарының ардагерлері, жеңілдіктері бойынша Ұлы Отан соғысының ардагерлеріне теңестірілген ардагерлер, медициналық қорытындыға сәйкес тиісті білім беру ұйымдарында оқуға қарсы көрсетілімдері жоқ бала кезінен мүгедектігі бар адамдар, мүгедектігі бар балалар және үздік білімі туралы құжаттары (куәліктері, аттестаттары, дипломдары) бар адамдар.
Бұл ретте балдардың көрсеткіштері бірдей болған жағдайда білім беру гранттары аттестатының, куәлігінің немесе дипломының орташа балдары жоғары адамдарға беріледі.
Балдардың көрсеткіштері бірдей болған жағдайда, сондай-ақ аттестаттың, куәліктің немесе дипломның орташа балдары бірдей болғанда бейіндік пән бойынша алған балдары ескеріледі.

Сондай-ақ, жекелеген санаттағы азаматтарға арналған қабылдау квотасы бар (ҚР Ғылым және жоғары білім министрінің 2023 жылғы 
26 шiлдедегi №357 бұйрығы).























